F'Għeluq is-60 sena mit-twaħħil tal-Arloġġ mal-Faċċata tal-Knisja tal-Fontana - Tagħrif minn Godwin Cutajar - L-arloġġ twaħħal mal-faċċata tal-knisja fl-1953 fi żmien il-Kappillan Dun Mikiel Grech. Kien talbu lill-Gvern il-Kappillan Hili. Inawgurah il-Prim Ministru Dr George Borg Olivier fid-29 ta' Marzu 1953 u tbierek mill-Isqof Ġużeppi Pace. Xi persuni fuq il-bejt tal-knisja tal-Fontana mal-magni tal-arloġġ, ritratt bid-data tal-Erbgħa 18 ta' Frar 1953. Mil- lemin għax-xellug: Ċikku Schembri 'tas-Sagristan', Persuna li tidher ftit minnha wara Ċikku mhix identifikata, Ġużepp Gatt ''tal-Majna'' (bis-sigarett, qed iżomm iċ-ċirku bin-numri tal- arloġġ f'idu), Leli Schembri ''tas-Sagristan'', Ġużepp Mercieca 'Bambinu', Ġiġi Gauci 'taċ-Ċeg' u t-tifel fit-tarf tal-filliera mhux identifikat. NB: Grazzi lis-Sur George Borg tal-Fontana li għaraf u identifika lil dawn in-nies. Grazzi wkoll lis-Sur Ġanni Galea u lill-W.R. Mons. Rużar Borg it- tnejn mill-Fontana, għall- indikazzjonijiet li tawni. Wasla fuq iz-zuntier tal-knisja tal-Fontana tal-Eċċ. Tiegħu l-Isqof Ġużeppi Pace għall-inawgurazzjoni tal-arloġġ. 29 ta' Marzu 1953. Wasla fuq iz-zuntier tal-knisja tal-Fontana tal-Onorevoli Dr George Borg Olivier Prim Ministru ta' Malta għall- inawgurazzjoni tal-arloġġ. 29 ta' Marzu 1953. Tberik tal-arloġġ. 29 ta' Marzu 1953. L-arloġġ f'postu mal-faċċata tal-knisja.